stanford-oval/wikipedia huggingface dataset:
הכוכב הבא 2015
מהלך התחרות > חצי הגמר

חצי הגמר שודר ב-8 בפברואר 2015 והורכב משני שלבי דו-קרב: בשלב הראשון ששת המתמודדים הנותרים הוצמדו לשלושה זוגות דו-קרב. מכל דו-קרב, המתמודד עם הציון הגבוה עבר לשלב הבא של התחרות. בשלב השני היו שלושת המתמודדים הנותרים שבצעו שיר נוסף והמתמודד עם הציון הגבוה ביותר עבר לשלב הבא.
| דו קרב> דו קרב.שלב ראשון | סדר> סדר.שלב ראשון | שם המבצע> שם המבצע.שלב ראשון | שם השיר> שם השיר.שלב ראשון | הצבעת השופטים> סקעת.שלב ראשון | הצבעת השופטים> פלס.שלב ראשון | הצבעת השופטים> מוקי.שלב ראשון | הצבעת השופטים> אטדגי.שלב ראשון | ציון> ציון.שלב ראשון | תוצאה> תוצאה.שלב ראשון |
| --- | --- | --- | --- | --- | --- | --- | --- | --- | --- |
| I | 1 | נדב גדג' | "Locked out of Heaven" |  |  |  |  | 93% | עבר |
| I | 2 | אורית ביינסאי | "אבא" |  |  |  |  | 78% | שלב שני |
| II | 3 | אביה שושני | "עכשיו אתה חוזר בחזרה" |  |  |  |  | 79% | עברה |
| II | 4 | שרי נחמיאס | "אצלך בעולם" |  |  |  |  | 53% | שלב שני |
| III | 5 | איקי לוי והראסטה היברו מאן | "חתיכת שמיים" |  |  |  |  | 88% | עברו |
| III | 6 | סער דוידוב | "זיכרון של פעם" |  |  |  |  | 82% | שלב שני |
שלב שני
| IV | 7 | אורית ביינסאי | "יום אחד תבקשי" |  |  |  |  | 71% | הודחה |
| IV | 8 | סער דוידוב | "אלוהיי" |  |  |  |  | 70% | הודח |
| IV | 9 | שרי נחמיאס | "House of the Rising Sun" |  |  |  |  | 89% | עברה |
מהלך התחרות > הגמר

הגמר שודר ב-17 בפברואר 2015 והורכב משני שלבי דו-קרב.
מהלך התחרות > הגמר > שלב ראשון

בשלב הראשון ארבעת המתמודדים הנותרים הוצמדו לשני זוגות דו-קרב. מכל דו-קרב, המתמודד עם הציון הגבוה עבר לשלב הבא של התחרות. בשלב זה לכל שופט הייתה אפשרות להעניק 3% מההצבעה. בסיום השלב הראשון השופטים הצילו מהדחה את אחד מתוך שני המתמודדים שהיה עם הביצוע הטוב לדעתם.
| דו קרב | סדר | שם המבצע | שם השיר | הצבעת השופטים> סקעת | הצבעת השופטים> פלס | הצבעת השופטים> מוקי | הצבעת השופטים> אטדגי | ציון | תוצאה |
| --- | --- | --- | --- | --- | --- | --- | --- | --- | --- |
| I | 1 | איקי לוי והראסטה היברו מאן | "להיות אדם" |  |  |  |  | 52% | עברו |
| I | 2 | אביה שושני | "מישהו פעם" |  |  |  |  | 49% | הודחה |
| II | 3 | נדב גדג' | "Crazy In Love" |  |  |  |  | 79% | עבר |
| II | 4 | שרי נחמיאס | "Fix You" |  |  |  |  | 65% | ניצלה מהדחה |
בחירת השופטים
הראל סקעת - אביה שושני
קרן פלס - אביה שושני
מוקי - שרי נחמיאס
אסף אטדגי - שרי נחמיאס
בעקבות התיקו שנוצר מהחלטת השופטים, הוחלט ללכת על פי ציון הממוצע העונתי שכלל את ביצוע הגמר ומי שקיבלה את הציון הגבוה הייתה שרי נחמיאס, שניצלה מהדחה ועברה לשלב השני בגמר.
מהלך התחרות > הגמר > שלב שני

בשלב השני היו שלושת המתמודדים הנותרים שבצעו שיר נוסף והמתמודד עם הציון הגבוה ביותר זכה במקום הראשון. בשלב זה רק לקהל הייתה זכות הצבעה.
| סדר | שם המבצע | שם השיר | ציון | מקום |
| --- | --- | --- | --- | --- |
| 1 | איקי לוי והראסטה היברו מאן | "Imagine" | 69% | 2 |
| 2 | שרי נחמיאס | "Feeling Good" | 49% | 3 |
| 3 | נדב גדג' | "All of Me" | 79% | 1 |
לאחר התחרות

ב-26 בפברואר 2015 הוכרז כי ועדת המומחים של רשות השידור, שידורי קשת וטדי הפקות התכנסה ובחרה את השיר "Golden Boy", שנכתב על ידי דורון מדלי, עבור נדב גדג' לתחרות האירוויזיון בווינה. העיתון ישראל היום הגדיר את השיר כמוזיקה ים תיכונית ושכולו נכתב באנגלית - הראשון של ישראל בתחרות. השיר והווידאו הרשמי הוצגו ב-12 במרץ במהלך תוכנית מיוחדת ששודרה בערוץ הראשון.
גדג' דורג בערב גמר האירוויזיון במקום התשיעי עם 97 נקודות.
הערות שוליים

↑  נדב גדג' הוא הכוכב הבא של ישראל, באתר ‏מאקו‏, 17 בפברואר 2015
↑  לירוז בלאס מקבלת גלגל הצלה, נבדק ב-2018-12-10
↑  "השיר שנדב גדג' יבצע באירוויזיון: "Golden Boy" של דורון מדלי". mako. 2015-02-26. נבדק ב-2018-09-27.
↑  "קליפ האירוויזיון -"Golden Boy" של נדב גדג'". mako. 2015-03-12. נבדק ב-2018-09-27.
בית ראשונים (נס ציונה)

תבנית:מבנה
ועד הצירים בביקור בנס ציונה, 1918, בחזית בית הספר - כיום מוזיאון בית ראשונים (חיים ויצמן במרכז התמונה)
בית ראשונים בנס ציונה הוא מוזיאון, אשר שימש בעבר כבית ספר, בית כנסת, בית ההגנה ועוד. בית ראשונים מתנהל היום בהתנדבות כעמותה במטרה להנציח את ייסודה וראשוניותה של המושבה והנחלת מורשת הראשונים לדורות הבאים.
היסטוריה

בית ראשונים נחנך ב-1907 והיה המרכז הקהילתי הראשון למושבה נס ציונה. בעת בנייתו ייעודו היחיד של המבנה היה בית ספר. למבנה, שהיה המפואר ביותר בנס ציונה בעת בנייתו, היו שלושה חדרים: חדר ארוך על פני כל המבנה, ושני חדרים יותר קטנים לאורך החדר הארוך. בית הספר מוקם בחדר הארוך ובחדרים הקטנים שוכנו ספרייה ומשרדי ועד המושבה. בהמשך הוכנס גן הילדים של המושבה לאחד החדרים הקטנים. לקראת בניית בית הכנסת הגדול, ועד נס ציונה מכר את המבנה הישן ששימש עד אז כבית כנסת למשרד הארצישראלי ובינתיים מוקם גם בית הכנסת בתוך כיתת בית הספר. התפילות המשיכו להתקיים בבית הספר, עד חנוכת בית הכנסת בשנת 1926.
ב-1962 עברו משרדי המושבה למועצה מקומית, ובעקבות כך, נעזב המבנה. בשנת 1977, שופץ בית ראשונים ושוקם בצורתו המקורית. עבודת השיקום נעשתה בהתנדבות וללא עזרת המוסדות הממשלתיים. בית ראשונים נמצא ברחוב תל אביב שבמרכז העיר, ליד בית הכנסת הגדול בנס ציונה, גבעת האהבה והמועצה הדתית.
בחצר המבנה מוצג אוסף כלים וציוד חקלאי המבטאים את אופייה החקלאי של המושבה בתקופות השונות ובעיקר בענף המכוורת, ציוד וכלי בית של הראשונים, תמונות המייסדים הראשונים, תמונות ותיעוד היסטורי לפי נושאים ותוכנית אור קולית על תולדות המושבה. המוזיאון מנציח את ייסודה ואת ראשיתה של נס ציונה תוך דגש אישי על מייסדיה, ראשוניה ופועלם.
בספטמבר 2016 שופץ בית ראשונים פעם נוספת והוספו לו עמדות משחק אינטראקטיביות ומיצג אור-קולי על תחילת דרכה של נס ציונה כמושבה.
הערות שוליים

1 2  מכתב מנס ציונה, החרות, 20 באפריל 1913
↑  קול קורא, דואר היום, 27 באפריל 1923
| --- | --- |
בקרת זהויות :  NLI: 987007300593005171  VIAF: 131895597   WorldCat (עם VIAF): 131895597
קריאה קרה

קריאה קרה (מאנגלית: Cold Reading) היא טכניקה המשמשת מניפולטורים מקצועיים כדי לגרום לאדם להתנהג בדרך מסוימת או לחשוב שהמניפולטור מחזיק ביכולת על טבעית, המאפשרת לו לדעת דברים על האדם שמולו, למרות שלא סיפר לו אותם. המניפולטור עושה זאת דרך קריאה של שפת הגוף והסקת מסקנות סבירות על הנקרא. (לדוגמה, מגדת עתידות שרואה שלאישה היושבת מולה יש סימן שיזוף היכן שהייתה טבעת נישואין, ויכולה להסיק מכך שהיא איבדה לאחרונה אדם הקרוב אליה).
הקריאה הקרה חורגת מכלל הכלים הרגילים והמוכרים של מניפולציה, כמו השׁאה (סוגסטיה) וחנופה. בקריאה קרה מסתמכים מניפולטורים כמו אנשי מכירות, פרסומאים, מרפאים-באמונה, נוכלים וחלק מהמרפאים בתרפיה על נטייתם של בני־אדם מסוימים לנסות למצוא במצבים מסוימים, משמעות רבה יותר משיש בהם בפועל.
המניפולטור יודע כי גם אם הדברים שיאמר יהיו נטולי היגיון או משמעות, קורבנו ייטה לנסות לחפש בהם משמעות. הוא יודע גם כי אנשים נוטים להיות מרוכזים בעצמם ונוטים להחזיק בהשקפות לא מציאותיות ביחס לעצמם, ולכן ייטו לקבל כנכונים גם תיאורים המשקפים לא את מה שהם יודעים או חושבים על עצמם, אלא את מה שהיו רוצים שיהיה נכון לגבי עצמם. המניפולטור יודע עוד כי על כל כמה הכרזות שהקורבן ידחה כבלתי מדויקות, תהיה אחת שתזכה לאישורו וכי מנגנון החשיבה הסלקטיבית יגרום לכך שהקורבן יזכור רק את ה"פגיעות" וישכח את ה"פספוסים".
ראו גם

אפקט פורר
קריאה חמה
הערות שוליים

↑  cold reading - The Skeptic's Dictionary - Skepdic.com, www.skepdic.com
גרנולה

| --- | --- |
Granola Honey and Vanilla Top
 
 מאכלים
 סוג:  food preserve, דגני בוקר 
 מוצא:  ארצות הברית 
 מרכיבים עיקריים:  שיבולת שועל, אגוזים, זרעים ודבש
 
גרנולה (באנגלית: Granola) היא תערובת של שיבולת שועל, אגוזים, וזרעים המגוונים את טעמה ומוסיפים לערכה התזונתי. כדי להמתיק את הגרנולה בדרך כלל משתמשים בדבש או ממתיקים אחרים כמו סוכר חום, סילאן ולעיתים כוללת גם פירות יבשים. היא נאפית עד שהיא פריכה וזהובה.
גרנולה נאכלת בדרך כלל לארוחת בוקר, אך גם משמשת כחטיף או חטיף אנרגיה קליל לאורך היום בשל משקלה הקל ותכולת הקלוריות הגבוהה שלה. ניתן לאכול אותה עם יוגורט, חלב, מיץ תפוזים או להשתמש בה כתוספת למאפים וקינוחים שונים.
היסטוריה

הגרנולה הומצאה ב-1863 בדנסוויל (Dansville), שבמדינת ניו יורק על ידי ד"ר ג'יימס קיילב ג'קסון(אנ'). הסנטוריום של ג'קסון, שהיה ספא בריאות בולט שפעל עד תחילת המאה ה-20 ליד דנסוויל, היה ידוע גם בתור 'הבית שלנו על הגבעה'; לכן, החברה שהוקמה כדי למכור את הגרנולה של ג'קסון הייתה ידועה בשם 'חברת הגרנולה של הבית שלנו' (Our Home Granula Company). הגרנולה הורכבה מקמח גרהם. מוצר דומה פותח על ידי ג'ון הארווי קלוג. גם הוא היה ידוע בתחילה בשם גרנולה בהגיה עם שורוק (Granula), אבל השם שונה לגרנולה כפי ההגיה המקובלת היום (Granola), כדי למנוע בעיות משפטיות עם ג'קסון.
את השימוש בגרנולה לתפריט היום יומי בעולם המערבי האיצו שני גורמים עיקריים:
בשנות ה-60 חיפשו ילדי הפרחים מאכלים יבשים הנשמרים לאורך זמן, טעימים, ובעלי מראה וטעם "קרובים לטבע", הניתנים לקנייה בצורת מזון ארוז מראש, אך שניתן גם להכינם לבד בקלות.
התפתחות דרישה למזון ללא תוספת חומרים משמרים וצבעי מאכל.
יתרונות בריאותיים

| --- | --- |
 ערך תזונתי ל-100 גרם
 
 קלוריות:  400 קק"ל
 
 חלבונים:  12 ג'
 פחמימות:  60 ג'
 שומן:  15 ג'
 שומן רווי:  4%
 כולסטרול:  0 מ"ג
 
 נתרן:  18 מ"ג
 סיבים תזונתיים:  11 ג'
 
 מקור: [דרוש מקור]
בקרב מבוגרים:
גרנולה עשירה בסיבים תזונתיים, כולל עמילן עמיד, שמסייעים לשיפור תהליך העיכול ומניעת עצירות.
גרנולה מכילה עמילן עמיד אשר צריכתו יכולה לסייע בהפחתת רמות הכולסטרול בדם. צריכת גרנולה מבוססת שיבולת שועל מלאה מובילה לירידה משמעותית ברמות הכולסטרול הכללי ו-LDL.
עמילן עמיד הנמצא בגרנולה תורם לוויסות רמות הסוכר בדם, מה שיכול להועיל במיוחד לאנשים עם סוכרת.
הסיבים התזונתיים בגרנולה יכולים לסייע בתחושת שובע לאורך זמן, מה שעשוי לסייע בניהול משקל.
בקרב ילדים:
הוספת גרנולה לארוחת הבוקר יכולה לשפר את האיזון התזונתי של הילדים, מה שיכול לתרום לצריכת רכיבי תזונה חיוניים.
גרנולה עשויה לסייע בעידוד יציאות סדירות, דבר שיכול לתרום לבריאות תקינה של מערכת העיכול.
תזונה מאוזנת במהלך הילדות היא קריטית להתפתחות פיזית ומנטלית, הוספת גרנולה יכולה לתרום לכך.
הכנה

את הגרנולה מומלץ להכין באזור שבו הלחות מועטה, על מנת לשמור על איכות חומר הגלם. תחילה מערבבים את הרכיבים היבשים כמו שיבולת שועל, אגוזים ודגנים אחרים. בשלב השני מכינים את נוזל ההמתקה של הגרנולה (המכיל: דבש, מים ושמן) הנוזל עוזר לאגד את החלקיקים הקטנים לגרגרים גדולים יותר. אותו מוסיפים לשיבולת השועל וקולים בתנור את התערובת בטמפרטורה של 150–220 מעלות צלזיוס עד שהגרנולה מקבלת צבע זהוב ופריך. לאחר מכן שיבולת השועל הקלויה מקוררת, ואליה מתווספים התוספים כגון אגוזים זרעים ושקדים.
חיי מדף של גרנולה

חיי המדף של גרנולה מהווים פרמטר חשוב באיכות ובבטיחות המוצר לצריכה, המשקף את התקופה שבה הגרנולה שומרת על טריותה ותכונותיה התזונתיות. גרנולה רגישה ללחות ולשינויים סביבתיים ולכן חיי המדף שלה מושפעים מגורמים כמו רמת הלחות, טמפרטורת האחסון ותכונות האריזה. שימוש במודלים מתקדמים לחיזוי חיי המדף, כגון מודלים של העברת אדי מים (WVTR) המודדים את קצב מעבר הלחות דרך האריזה, מאפשרים לקבוע את התקופה שבה גרנולה נשארת טרייה ואכילה. בנוסף, על ידי אופטימיזציה של חומרי האריזה והתנאים הסביבתיים, ניתן להאריך את חיי המדף של גרנולה ולשמור על איכות המוצר, תוך מניעת בזבוז מזון. שימוש באריזות עם תכונות חסימת לחות גבוהות, חשוב לשמירה על טריות הגרנולה לאורך זמן. יתר על כן, עם העלייה במודעות הסביבתית, מגמה גוברת היא שימוש בחומרי אריזות בני-קיימא, שמצד אחד שומרים על המוצר ומצד שני תורמים להפחתת הזיהום. בסופו של דבר, חיי המדף של הגרנולה מוגבלים כתוצאה משינויים כימיים ופיזיים, כאשר תכולת הלחות מהווה את הפרמטר הקריטי ביותר לשמירה על איכות המוצר.
חטיפי גרנולה

חטיפי גרנולה הם חטיפים קטנים המכילים מרכיבים עשירים בתועלת בריאותית ומספקים מקור מהיר לפחמימות, חלבונים ושומנים. הם פופולריים בקרב צרכנים הזקוקים למקור אנרגיה מהיר בשל חוסר זמן לארוחה מסודרת. מקורו של חטיף הגרנולה הראשון הוא בשנות ה-80, אשר נקרא "Power bar" והוצא לשוק בשנת 1986. מאז, חטיפי גרנולה הפכו למבוקשים עבור הציבור הרחב ובמיוחד בקרב ספורטאים, מטיילים ואנשים עסוקים, להם בשוק מוצע מגוון רחב של חטיפים בעלי טעמים ורכיבים שונים.
גרנולה מצות

גרנולה מצות היא גרסה כשרה לפסח של גרנולה, שבה המרכיב שיבולת שועל מוחלף בשברי מצה או בקמח מצה.
ראו גם

ארוחת ביניים
מוזלי
הערות שוליים

↑  Korrie Pol, Cees de Graaf, Diederick Meyer, Monica Mars, The efficacy of daily snack replacement with oligofructose-enriched granola bars in overweight and obese adults: a 12-week randomised controlled trial, British Journal of Nutrition 119, 2018-05, עמ' 1076–1086 doi: 10.1017/S0007114518000211
↑  Eke-Ejiofor Joy, Beleya Ellen Aswei, Gbarasogo Mbarabari Nicholas, Preparation and Evaluation of Granola – a Breakfast Cereal, Sustituted with Maize (Zea May) and Coconut (Cocos Nucifera) Blend, International Journal of Nutrition and Food Sciences 5, 2016-02, עמ' 47–52 doi: 10.11648/j.ijnfs.20160501.17
↑  Greenbaum, Hilary; Rubinstein, Dana (2012-03-23). "Who Made That Granola?". The New York Times (באנגלית אמריקאית). ISSN 0362-4331. נבדק ב-2024-02-25.
↑  Michael L. Connolly, Xenofon Tzounis, Kieran M. Tuohy, Julie A. Lovegrove, Hypocholesterolemic and Prebiotic Effects of a Whole-Grain Oat-Based Granola Breakfast Cereal in a Cardio-Metabolic "At Risk" Population, Frontiers in Microbiology 7, 2016, עמ' 1675 doi: 10.3389/fmicb.2016.01675
↑  Annelisse Aigster, Susan E. Duncan, Frank D. Conforti, William E. Barbeau, Physicochemical properties and sensory attributes of resistant starch-supplemented granola bars and cereals, LWT - Food Science and Technology 44, 2011-12-01, עמ' 2159–2165 doi: 10.1016/j.lwt.2011.07.018
↑  Yuma Matsumoto, Hiroyuki Sasaki, Hirofumi Masutomi, Katsuyuki Ishihara, Shigenobu Shibata, Kazuko Hirao, Akiko Furutani, Effects of Additional Granola in Children's Breakfast on Nutritional Balance, Sleep and Defecation: An Open-Label Randomized Cross-Over Trial, Children (Basel, Switzerland) 10, 2023-04-25, עמ' 779 doi: 10.3390/children10050779
↑  Pankaj B. Pathare, Edmond P. Byrne, Application of Wet Granulation Processes for Granola Breakfast Cereal Production, Food Engineering Reviews 3, 2011-12-01, עמ' 189–201 doi: 10.1007/s12393-011-9043-7
↑  I. S. M. Macedo, M. J. Sousa-Gallagher, J. C. Oliveira, E. P. Byrne, Quality by design for packaging of granola breakfast product, Food Control, Predictive Modelling of Food Quality and Safety 29, 2013-02-01, עמ' 438–443 doi: 10.1016/j.foodcont.2012.05.045
↑  Aakash Gill, Ganga Sahay Meena and Ashish Kumar Singh, Snack bars as functional foods: A review, The Pharma Innovation Journal SP-11(3), 2022, עמ' 1324-1331
↑  אביבה פיבקו, ‏גרנולה כשרה לפסח, באתר ‏מאקו‏, 28 במרץ 2013;
יגעה ומצה: מתכון לגרנולה מצות של מרתה סטיוארט, באתר הארץ, 5 באפריל 2015
פרסומת לגרנולה משנת 1893 בערך
חטיף גרנולה
קאונטר סטרייק

צילום מסך של שחקן משתמש באקדח נשר המדבר ב-Counter-Strike (שמאל) וב-Counter-Strike: Source (ימין)
קאונטר סטרייק (באנגלית: Counter Strike, מילולית: מכת נגד. ידוע גם כ-CS 1.6 על שם גרסתו האחרונה) הוא משחק מחשב מסוג פעולה ויריות בגוף ראשון (First Person Shooter - FPS). לרוב משוחק המשחק מול שחקנים נוספים דרך רשת האינטרנט או דרך רשת מחשבים מקומית. המשחק פותח על ידי מינך לי וג'ס קליף ב־1999 כמוד למשחק Half-Life אשר פותח על ידי חברת Valve בשנת 1998.
במשחק נחלקים השחקנים לשתי קבוצות, קבוצת טרוריסטים (Terrorist) ויחידת לוחמה בטרור (Counter Terrorist). שתי הקבוצות נלחמות זו בזו על מנת להשיג את המטרה הספציפית בה מתרחש המשחק. לדוגמה, במפות מסוימות מטרת קבוצת הטרוריסטים להציב פצצה באזור מוגדר ולדאוג לפיצוצה, בעוד שקבוצת הלוחמה בטרור תנסה למנוע מהם לעשות זאת. במפות אחרות קבוצת הלוחמה בטרור תנסה לשחרר בני ערובה מידי הטרוריסטים, והאחרונים ינסו למנוע מהם לבצע זאת. לרוב, הריגה של כל חברי הקבוצה השנייה מבטיחה ניצחון.
סיקור

המשחק עצמו החל כגרסה (מוד) כשחברת Valve רכשה למשחק Half-Life (כלומר מצב חדש למשחק שבו טרוריסטים ילחמו בלוחמים מיחידות ללוחמה בטרור), אך בשל הצלחתו והתייחסותו על ידי השחקנים למשחק ולא למוד, הוא נחשב למשחק. לאחר 4 שנים, בשנת 2004 הוציאה חברת Valve גרסה חדשה למשחק בשם Counter-Strike: Source, ללא שינויים משמעותיים אלא רק תחליף בגרפיקה של מנוע ה-Source, אף על פי שהמשחק הראשון הצליח יותר מגרסת ה-Source. לבסוף, Valve קבעו שהמשחק לא יהיה קשור למשחק Half-Life. בשנת 2012 הוציאה החברה את הכותר האחרון והמצליח ביותר שלה עד היום, Counter-Strike: Global Offensive.
סיקור > מצבי משחק

"תחרותי" (competitive) - במצב זה תוצאת המשחק ורמת השחקן משפיעה על הדרגה (rank) שהוא יקבל, דרגה זו נחשבת לבכירה והחשובה ביותר מבין סוגי הדרגות השונות. במצב זה מתחרות שתי קבוצות של 5 משתתפים אחת בשנייה על מפה שנבחרה על ידי הקבוצות. (באופן בלעדי או בבחירה של המערכת מתוך המפות שמארחי הקבוצות סימנו כאופציונליות) קבוצה אחת מקבלת את תפקיד הטרוריסטים, והשנייה את תפקיד הלוחמה בטרור, כאשר לאחר 15 סיבובים הקבוצות מתחלפות בתפקידים והתוצאה נשמרת בצד של הקבוצה. בכל מפה יש שני אזורים מסומנים (sites) המסומנים באותיות A ו-B אשר עליהן נלחמים.
"בני ערובה" - במצב זה על יחידת הלוחמה בטרור לחלץ את כלל בני הערובה, כאשר על הטרוריסטים למנוע זאת.
"השתלת פצצה" - במצב זה על הטרוריסטים לשתול פצצה באחת משתי נקודות על המפה, ועל יחידת הלוחמה בטרור לנטרל אותה, או לחסל את נושא הפצצה בטרם ישתול את הפצצה.
"VIP" - במצב זה אחד השחקנים מקבוצת היחידה ללוחמה בטרור מוכרז כאח"מ ועליו להגיע לנקודה מסוימת בעזרת אקדח וסכין בלבד. למשחק קיימת רק מפה רשמית אחת ממצב משחק זה.
דמויות

במשחק יש ארבע דמויות בכל קבוצה, שהן הדמויות הראשיות. ב-Counter-Strike: Condition-Zero ו-Counter-Strike: Global Offensive ישנן דמויות נוספות. ארבע דמויות אלו קיימות בגרסאות שונות בכל המשחקים.
דמויות > טרוריסטים

Phoenix Connexion
Elite Crew
Arctic Avengers
Guerrilla Warfare
דמויות > יחידות הלוחמה בטרור

SEAL Team 6
GSG-9
SAS
GIGN
עדכונים > עדכון 2009

בעדכון זה תוקנו מספר דברים, ביניהם, פריצות ניצול לרעה, "פלאש-באנג", תיקוני אייקונים של הסטטוס (אזור הטמנת פצצה, אזור קנייה וכו') ועוד מספר באגים.
נחסם סקריפט "באני הופ" שניצל באג מגרסה 1.3 של המנוע (מבוסס Quake engine) שבו היה ניתן לקפוץ בלי הפסקה.
עדכונים > עדכון 2013

עדכון זה יצא ב-21 בפברואר 2013. עדכון זה הוא אחד מהעדכונים החשובים ביותר במשחק. בעדכון זה הוסר השימוש בקובצי ה-GCF, נחסמו האקרים שאפשרו לבעלי שרתים לשנות קובצי משחק אצל קליינטים (לקוחות), נחסמה שליחת הפקודה connect לקליינטים, נחסמה העברת סאונד בין המקוריים לפרוצים, מערכת השרתים הועברה ל-SteamCMD וכלל קובצי המשחק הותאמו למערכת ה-SteamPipe: נוצרה הפרדה היררכית בין הקבצים של המשחק, לבין קבצים מותאמים אישית שניתן להוריד משרתים פרטיים.
עדכונים > עדכון 2017

העדכון יצא ב-11 ביולי 2017. בעדכון זה התמקדו בתיקון שגיאות ובאגים שנבעו מהעדכון בשנת 2013.
משחקים נוספים

בעקבות הצלחת המשחק חברת Valve החליטה לפתח מספר משחקי המשך - משחק ההמשך הראשון "Counter-Strike: Condition-Zero", אשר השתמש במנוע GoldSrc, יצא לשווקים בשנת 2004. המשחק "Counter-Strike: Source", שהוא גרסה מחודשת למשחק הקאונטר סטרייק המקורי, היה המשחק הראשון בסדרה שהשתמש במנוע המשחק Source והוא יצא לשווקים גם במהלך 2004. המשחק הבא בסדרת קאונטר סטרייק היה המשחק Counter-Strike: Global Offensive, שיצא לשווקים ב-2012.
הצלחת משחקי קאונטר סטרייק הובילה לאורך השנים גם לפיתוח של מספר משחקי ספין-אוף, בעיקר לשוק המשחקים האסייתי. משחק הספין-אוף הראשון, Counter-Strike Neo, היה משחק ארקייד שפותח על ידי Namco ויצא לשווקים ביפן בשנת 2003. בשנת 2008 חברת Nexon הוציא לשווקים את המשחק Counter-Strike Online. בשנת 2013 החברה הוציאה לשווקים את המשחק  Counter-Strike Online 2. בשנת 2014 חברת Nexon הוציאה לשווקים את המשחק "Counter-Strike Nexon: Zombies".
ראו גם

Half-Life
Team Fortress Classic, Day of Defeat - שני מודים אחרים להאף לייף.
Tactical Ops,‏ Urban Terror - שני משחקים בעלי אופי דומה לזה של קונטר סטרייק שגם הם התחילו כמודים - הראשון פותח עבור Unreal Tournament והשני פותח עבור Quake 3.
הערות שוליים

↑  Counter-Strike 1.6 update released, אתר Steam, ‏‏19 באוגוסט 2020 (באנגלית)
↑  http://www.shacknews.com/article/77786/half-life-counter-strike-add-linux-support
1 2 3  התמיכה נפסקה אחרי העדכון ללינוקס.
↑  אף על פי שבקובץ ה-Readme המצורף ביחד עם המשחק הגרסה האחרונה שמצוינת היא 1.5 אשר יצאה ב-12 ביולי 2002, טרם ההוצאה המחודשת במהדורה דיגיטלית.
↑  http://store.steampowered.com/news/2522/
| סדרת Half-Life |
| --- | --- | --- |
| משחקים ראשיים | Half-Life ‏ • Half-Life 2 ‏ • Half-Life 2: Episode One ‏ • Half-Life 2: Episode Two ‏ • Half-Life: Alyx |  |
| חבילות הרחבה | Half-Life: Opposing Force • Half-Life: Decay • Half-Life: Blue Shift |  |
| מודים | Team Fortress Classic ‏ • Counter-Strike ‏ • Ricochet ‏ • Day of Defeat ‏ • Half-Life 2: Capture the Flag ‏ • Black Mesa |  |
| סדרת פורטל | פורטל ‏ • פורטל 2 |  |
| משחקים אחרים | Deathmatch Classic ‏ • Half-Life: Source ‏ • Half-Life 2: Deathmatch ‏ • Half-Life Deathmatch: Source ‏ • Half-Life 2: Lost Coast ‏ • Half-Life 2: Survivor |  |
| משחקים ופריטים קשורים | Codename: Gordon ‏ • Concerned ‏ • Half-Life: Escape from City 17 ‏ • Half-Life 2: Raising the Bar ‏ • Mari0 |  |
| משחקי חברת Valve |
| --- | --- | --- |
| סדרת Half-Life | Half-Life (הרחבות: Half-Life: Opposing Force, Half-Life: Blue Shift)‏ • Half-Life 2‏ • Half-Life 2: Episode One‏ • Half-Life 2: Episode Two‏ • Half-Life: Alyx |  |
| סדרת פורטל | פורטל‏ • פורטל 2 |  |
| סדרת Counter-Strike | Counter-Strike‏ • Counter-Strike: Condition-Zero‏ • Counter-Strike Neo‏ • Counter-Strike: Source‏ • Counter-Strike Online‏ • Counter-Strike: Global Offensive |  |
| סדרת Dota | Dota 2‏ • Artifact‏ • Dota Underlords |  |
| סדרת Day of Defeat | Day of Defeat‏ • Day of Defeat: Source |  |
| סדרת Team Fortress | Team Fortress Classic‏ • Team Fortress 2 |  |
| סדרת Left 4 Dead | Left 4 Dead‏ • Left 4 Dead 2 |  |
| חבילות | The Orange Box |  |
| משחקים אחרים | Deathmatch Classic‏ • Ricochet‏ • Alien Swarm‏ • Payday: The Heist‏ • Deadlock |  |
המנון סוריה

| --- | --- |
 מדינה:  סוריה סוריה
 שפה:  ערבית
 מילים:  ח'ליל מרדם בכ
 לחן:  מוחמד פלייפל
 תאריך מעמד רשמי:  1936
 שמות נוספים:  מגני הארץ (حماة الديار)
 ‏האזנהקובץ:National Anthem of Syria.ogg‏Ⓘ‏
 
ההמנון הערבי הסורי (בערבית: النشيد العربي السوري), הידוע גם בשם מגִני הארץ (حماة الديار), הוא ההמנון הלאומי של סוריה. המילים נכתבו על ידי ח'ליל מרדם בכ והלחן הוא של מוחמד פלייפל, אשר הלחין גם את ההמנון הלאומי הפלסטיני של הרשות הפלסטינית וכן שירי עם ערביים נוספים. ההמנון אומץ בשנת 1936 אך השימוש בו פסק כאשר סוריה התאחדה עם מצרים ליצירת הרפובליקה הערבית המאוחדת בשנת 1958. הוחלט כי ההמנון של הרפוליקה יהיה שילוב של ההמנון המצרי באותה תקופה עם "מגני הארץ". השימוש בהמנון המקורי חודש עם פרישתה של סוריה מהאיחוד בשנת 1961.
מילות ההמנון

| ערבית | תעתיק עברי | תרגום לעברית |
| --- | --- | --- |
| حُـماةَ الـدِّيارِ عليكمْ سـلامْ  أبَتْ أنْ تـذِلَّ النفـوسُ الكِرامْ  عَـرينُ العروبةِ بيتٌ حَـرام  وعرشُ الشّموسِ حِمَىً لا يُضَامْ  ربوعُ الشّـآمِ بـروجُ العَـلا  تُحاكي السّـماءَ بعـالي السَّـنا  فأرضٌ زهتْ بالشّموسِ الوِضَا  سَـماءٌ لَعَمـرُكَ أو كالسَّـما    رفيـفُ الأماني وخَفـقُ الفؤادْ  عـلى عَـلَمٍ ضَمَّ شَـمْلَ البلادْ   أما فيهِ منْ كُـلِّ عـينٍ سَـوادْ  ومِـن دمِ كـلِّ شَـهيدٍ مِـدادْ؟   نفـوسٌ أبـاةٌ ومـاضٍ مجيـدْ  وروحُ الأضاحي رقيبٌ عَـتيدْ   فمِـنّا الوليـدُ ومِـنّا الرّشـيدْ  فلـمْ لا نَسُـودُ ولِمْ لا نشـيد؟ | חֻמַאתֻ (אל)דִּיַארִ עַלַיְכֻּם סַלַאם  אַבַּת אַן תַדִ'לַּ (אל)נֻּפוּסֻ (א)לְכִּרַאם  עַרִיןֻ (א)לְעֻרוּבַּתִ בַּיְתֻן חַרַאם  וַּעַרְשֻׁ (אל)שֻּׁמוּס חִמַא לַא יֻצַ'אם  רֻבּוּעֻ (אל)שַּׁאם בֻּרֻוגֻ' (א)לְעֻלַא  תֻחַאכִּי (אל)סַּמַאאֻ בִּעַאלִי (אל)סַּנַאא  פַאַרְצֻ'ן זַהַת בִּ(אל)שֻּׁמוּסִ (א)לְוִצַ'אא  סַמַאאֻן לַעַמְרֻכַּ אַוּ כַּ(אל)סַּמַאא    רַפִיףֻ (א)לְאַמַאנִי וַּחַ'פְקֻ (א)לְפֻאַאד  עַלַא עַלַמִן צַ'םַּ שַׁמְלַ (א)לְבִּלַאד  אַמַא פִיהִ מִן כֻּלִּ עַיְנִן סַוַּאד  וַּמִן דַםִּ כֻּלִּ שַׁהִידִן מִדַאד?  נֻפוּסֻן אַבַּאתֻן וַּמַאצֻ'ן מַגִ'יד  וַּרוּחֻ (א)לְאַצַ'אחִי רַקִיבֻּן עַתִיד  פַמִנַּא (א)לְוַּלִידֻ וַּמִנַּא (אל)רַּשִׁיד  פַלִםַ לַא נַסוּדֻ וַּלִםַ לַא נַשִׁיד? | מגני הארץ, עליכם שלום  הנשמות המכובדות סירבו להתבזות   גוב הערביות הוא בית מקודש  וכס מלכות השמשות הוא שמורה לא מחוללת  חבלי סוריה הם מגדלי הרוממות  דומים לשמיים במרומים העליונים  וארץ שפרחה בשמשות הבוהקות  היא שמיים חי נפשי או כדי שמיים    התנוססות המשאלות ופעימות הלב  על דגל המקבץ את שורות הארץ  האם כל עין שבו שחור  ודם כל חלל דיו?  נשמות גאות ועבר מפואר  ורוח הקרבן צופה עומד על המשמר  ומעמנו המבין ומעמנו ההולך בדרך הישר  ומדוע זה לא נשלוט ומדוע זה לא נשבח? |
حماة
מילות ההמנון האופוזיציה

| מילים בערבית | מילים בעברית |
| --- | --- |
حماة الديار عليكم سلام  الشعب يُرِيْدُ اِسْقَاطَ النظام دمُ الشرفاء عليكم حرام فَهُبُّوْا لنصرة شعب يضام  ربوع الشام تعاني الاسى وتشكوا إلى الله ظلمًا قسا فَجُرْحُ الْحَرَائر لا يتنتسي وطهر الشام لقد دنسًا  بعزم اليقين وصدق الفؤاد وسلمية تتحدى العتاد سنقتلع الظلم من كل واد ونجعل من صبرنا خير زاد  فشعبٌ وفيٌ لماضٍ مجيد وفي النائبات قويٌ عتيد سيبقٰى على العهد يا ابن الوليد وللامةِ المجد سوف يعيد! : מגני המולדת, עליכם השלום  העם רוצה להפיל את המשטר דמם של אנשים נכבדים אסור לך אז הם קמו לתמוך באנשי ידע  כל חלקי הלבנט סובלים מצער והם התלוננו בפני ה' שלא בצדק ובחומרה הפצע של נשים חופשיות לעולם לא נשכח הוא טיהר את הלבנט כפי שהוא נטמא  בנחישות, בוודאות ובכנות הלב ציוד שליו ומתריס נעקור עוול מכל עמק ואנחנו הופכים את הסבלנות שלנו לגדולה ביותר  עם נאמן לעבר מפואר ובסגנים, הוא חזק ואדיר הוא יישאר בברית, בנו של אל-ואליד ולעם תושב התהילה!
ראו גם

דגל סוריה
סמל סוריה
הערות שוליים

↑  האות ض מתועתקת כ-צ' ונהגית כ-ד נחצית.
↑  במקור: א-שאם (الشّـامِ), כינוי לדמשק, לסוריה ולסוריה הגדולה.